[{"text_idx": "#000001", "text": "Maikuu viimasel reedel ka\u0308isid Swedbanki rohesaadikud Su\u0308mbioosis Seikluste projektijuhi Helena Pruuliga metsas. Matkapa\u0308ev andis vo\u0303imaluse o\u0303ppida tundma nii u\u0308ksteist kui Eestimaa loodust. Ra\u0308a\u0308giti palju ja\u0308tkusuutlikkuse olulisusest u\u0308hiskonnas ja igau\u0308he eludes, valmistati koos maitsvat taimset toitu ning o\u0303piti tundma, millised metsataimed on sobilikud ka suhu pistmiseks, andes seejuures ha\u0308id vitamiine. Pa\u0308ev oli ta\u0308is mo\u0303nusat energiat ja tekitas nii mo\u0303neski soovi rohkem loodusesse jo\u0303uda. Matkajuht Helena on ja\u0308rgnevalt pannud kirja mo\u0303ned mo\u0303tted, millega tasuks arvestada ja mille peale mo\u0303elda loodusesse minnes."}, {"text_idx": "#000003", "text": "Ega loodusesse mineku jaoks ei ole va\u0308ga palju vaja. Ko\u0303ige olulisem on vo\u0303tta kaasa pea! Saa aru, kus Sa oled ja mida Sa teed. Vo\u0303ta kaasa vo\u0303imalikult va\u0308he ja ainult ha\u0308davajalik. Pikema retke jaoks tee koduto\u0308o\u0308 ja ettevalmistused, kuna see tagab ka ja\u0308tkusuutlikkuse. Sina ise pead oled fu\u0308u\u0308siliselt valmis oma koormat kandma ja teisalt, pole mo\u0303tet asjatut pru\u0308gi ja u\u0308leliigset kraami metsa vedada."}, {"text_idx": "#000007", "text": "Eks iga ra\u0308nnuline alustab oma seiklusi tasahaaval ja kogemusega tuleb ka tuhin ja oskused. Tuleb lihtsalt julgeda oma mugavustsoonist va\u0308lja astuda ja teha seda mo\u0303istlikult. Keegi tuttavatest ikka on matkamas ka\u0308inud, seega vo\u0303ta lihtsalt sappa ja kui pa\u0308ris sappa ei taha vo\u0303tta, ku\u0308si mo\u0303ne asjaliku matkajuhi vo\u0303i loodusgiidi ka\u0308est, millal oleks sobilik jo\u0303ud u\u0308hendada ja kaasa minna. Pa\u0308devaid looduses ka\u0308ijaid on palju, kes pakuvad ka mitmeid erinevaid vo\u0303imalusi kuhu ja kuidas minna. Oluline on mo\u0303ista ka eesma\u0308rki, miks minna. Ka meie esivanemad ka\u0308isid looduses enamasti eesma\u0308rgi vo\u0303i taotlusega, oli see siis na\u0308iteks mo\u0303ni korvita\u0308is marju vo\u0303i seeni. Isegi kui metsas ka\u0308imine on ainult pea tuulutamiseks ja metsakohina nautimiseks, siis on ka see taotlus, et lubada endale hetki va\u0308ljalu\u0308litumiseks."}, {"text_idx": "#000008", "text": "Kui plaanid metsa u\u0308ksi minna, siis anna oma la\u0308hedastele sellest teada! Egas meie hirmutavad pa\u0308rimuslood soodest ja rabadest ilmaaegu pole po\u0303lvest-po\u0303lve edasi kandunud."}, {"text_idx": "#000009", "text": "Lo\u0303petuseks, selle suve va\u0308ljakutseks ongi minna loodusesse ja end 24-ks tunniks ta\u0308ielikult va\u0308lja lu\u0308litada. La\u0308hed hommikul, vo\u0303tad kaasa magamisvarustuse ja muu ha\u0308davajaliku. Ko\u0303ik teiseja\u0308rgulised asjad ja\u0308tad maha, nagu nt interneti, ko\u0303rvaklapid, raamatud jms. Tasub valida koht, mis on Sulle tuttav ning kus tunned end turvaliselt ka ta\u0308ielikult \u201ekadunud\u201c olles. Veedad o\u0308o\u0308 ning hommikul saad tagasiteele asuda. Vo\u0303o\u0303rad ha\u0308a\u0308led, putukad ja mutukad vo\u0303ivad u\u0308hta\u0308kki veel hirmsamad tunduda ja unetunde vo\u0303ib meie suvises valguses va\u0308heks ja\u0308a\u0308da, kuid kogemust ise ei tasu karta."}, {"text_idx": "#000010", "text": "Sellele va\u0308ljakutsele ei tahaks isegi mitte #ha\u0308shta\u0308gi panna, et keegi looduslummuses end nutitelefonisse ei mataks, aga samas tahaks julgustada seda seiklust ja va\u0308ge teistega jagama. #24hlooduses"}]